**Министерство на земеделието, храните и горите**

### Проект

### Наредба за изменение на Наредба № 6 от 2018 г. за условията и реда за предоставяне на финансова помощ по Национална програма за подпомагане на лозаро-винарския сектор за периода 2019 – 2023 г. (oбн., ДВ, бр. 93 от 2018 г.; изм., бр. 8, 39, 53, 69 и 74 от 2019 г., бр. 4, 24, 45, 56, 63, 85 и 101 от 2020 г. и бр. 16, 33 и 50 от 2021 г.)

**§ 1.** В чл. 17, ал. 11 думите „се актуализира на период от две години и“ и „или актуализирането“ се заличават.

**Преходни и заключителни разпоредби**

**§ 2.** За приеми по мярка „Преструктуриране и конверсия на лозя“ през финансова 2021 г.:

1. срокът по чл. 15, ал. 3 е 1 октомври 2021 г. за кандидати, подали заявление за предоставяне на финансова помощ с авансово плащане през финансова 2021 г. и краен срок за изпълнение на дейностите през финансова 2022 г.;
2. срокът по чл. 15, ал. 3 е 15 декември 2021 г. за кандидати, подали заявление за предоставяне на финансова помощ с авансово плащане през финансова 2022 г. и краен срок за изпълнение на дейностите през финансови 2022 г. и 2023 г.

**§ 3.** Наредбата влиза в сила от деня на обнародването ѝ в „Държавен вестник“.

**ПРОФ. Д-Р ХРИСТО БОЗУКОВ**

*Министър на земеделието, храните и горите*